VIEDEŇ. Ak ste niekedy pochybovali, či sa ešte dospelí vedia zahrať, ako deti, choďte sa pozrieť do Viedne. Na tamojšom výstavisku sa od štvrtka 24. októbra koná veľký hobby veľtrh, ktorý je pastvou pre oko.
V dvoch halách si na svoje prídu milovníci áut, železníc, lietadiel aj lodí. Návštevníci si môžu pozrieť detailne spracované krajiny tirolských mestečiek, kde sa stále niečo deje.
Vlaky nemeškajú, autá zastavujú pred železničným priecestím, inde polícia rieši dopravnú nehodu, v továrni je výroba v plnom prúde. Všetko zmenšené 87-krát.
Workshopy výrobcov modelárskych krajiniek prezradia postupy aj ukážu, akú trpezlivosť si tento koníček vyžaduje.